Korisnički priručnik za Cyber-shot
Ispis
Glavna stranica > Rješavanje problema > Rješavanje problema > Baterijska jedinica i napajanje

## Baterijska jedinica i napajanje

Baterija se ne može umetnuti u fotoaparat.

- Umetnite bateriju u ispravnom smjeru dok polugica za vađenje baterije ne 'sjedne'.

Fotoaparat se ne može uključiti.

- Nakon umetanja baterijske jedinice potrebno je neko vrijeme dok fotoaparat ne proradi.

- Provjerite je li baterija pravilno umetnuta.

- Baterijska jedinica je ispražnjena. Napunite baterijsku jedinicu.

- Priključci za baterije su prljavi. Mekanom krpom lagano obrišite svu prljavštinu.

- Provjerite je li vrsta baterijske jedinice NP-BN ili NP-BN1.

Fotoaparat se neočekivano isključuje.

- Ovisno o fotoaparatu i temperaturi baterije, fotoaparat se može automatski isključiti iz sigurnosnih razloga. U tom će se slučaju na zaslonu prethodno pojaviti obavijest o sigurnosnom isključivanju.

- Ako neko vrijeme ne koristite uključeni fotoaparat dok je [Ušteda energije] podešeno na [Standardno] ili [Snažno], fotoaparat će se automatski isključiti kako bi se spriječilo trošenje baterijske jedinice. Ponovno uključite fotoaparat.

- Ako fotoaparatom ne rukujete tijekom određenog razdoblja dok je napajanje uključeno i [Ušteda energije] postavljena na [Isključeno] ili dok je fotoaparat spojen na AC adapter, zaslon se automatski zatamnjuje kako bi se spriječilo zadržavanje slike na zaslonu. Za prikaz ponovo dodirnite zaslon.

Došlo je do odstupanja između prikaza preostalog trajanja baterije i stvarnog stanja.

- Ova pojava nastaje kad se fotoaparat koristi na pretjerano hladnim ili pretjerano toplim mjestima.

- Kad dođe do odstupanja između prikaza preostalog vremena rada baterije i stvarnog stanja. Da biste uklonili odstupanje između prikaza preostalog vremena rada baterije i stvarnog stanja, ispraznite bateriju do kraja a zatim je ponovo napunite. Indikator preostalog kapaciteta u nekim uvjetima možda neće biti točan.

- Kapacitet punjenja baterije opada s vremenom i čestom uporabom. Ako dođe do značajnog pada vremena rada baterije između punjenja, vjerojatno je treba zamijeniti novom.

Svjetlo napajanja/punjenja fotoaparata treperi dok se baterija puni.

- Provjerite je li vrsta baterijske jedinice NP-BN ili NP-BN1.

- Svjetlo napajanja/punjenja fotoaparata sporo treperi kada koristite bateriju koja dugo nije korištena. U tim slučajevima izvadite bateriju iz fotoaparata i ponovo je umetnite.

- Podrobnije informacije potražite u »Baterijska jedinica« [Pojedinosti].

Baterija nije napunjena iako se svjetlo napajanja/punjenja isključilo, a punjenje je dovršeno.

- Ovo se događa kad se baterija nalazi na izrazito vrućem ili hladnom mjestu. Napunite bateriju u odgovarajućem rasponu temperature za punjenje između 10°C do 30°C.

Natrag na vrh